Liga majstrov UEFA 2023/2024

Liga majstrov UEFA 2023/2024 bol 69. ročník najprestížnejšej európskej futbalovej súťaže a 32. sezóna od premenovania z Pohára majstrov európskych krajín na Ligu majstrov UEFA.
Finále sa odohralo 1. júna 2024 na štadióne Wembley Stadium, v Londýne, v Anglicku. Z víťazstva sa tešili hráči Realu Madrid, ktorí zdolali Borussiu Dortmund . Víťaz sa automaticky kvalifikoval do skupinovej fázy Ligy majstrov UEFA 2024/2025 a taktiež získal právo účasti v zápase o Superpohár UEFA 2024.
Tento ročník bol poslednou sezónou s formátom 32 tímov v skupinovej fáze po tom, ako UEFA oznámila, že pre nasledujúce ročníky bude predstavený úplne nový formát.
Priradenie asociačných tímov.
Celkom 78 tímov z 53 členských krajín UEFA sa zúčastnilo Ligy majstrov UEFA 2023/2024. Súťaže sa nezúčastnilo Lichtenštajnsko, ktoré nemá žiadnu vlastnú ligovú súťaž a Rusko, ktorého kluby UEFA vyradila zo svojich súťaží. Základná schéma prideľovania počtu tímov bola nasledovná:
Rebríček UEFA.
Účastnícke miesta pre Ligu majstrov UEFA 2023/2024 boli rozdelené podľa koeficientu UEFA z roku 2022, do ktorého boli započítané výsledky klubov danej krajiny v európskych pohárových súťažiach od sezóny 2017/2018 do sezóny 2021/2022 vrátane.
Rozdelenie tímov.
Nasledujúca tabuľka znázorňuje rozdelenie tímov do kvalifikačných kôl a skupinovej fázy.
Vylúčenie tímov z Ruska zo súťaží UEFA malo za následok nasledujúce úpravy: 
Víťaz Ligy majstrov 2022/2023 (Manchester City) si zaistil účasť zo svojej domácej súťaže, a to malo za následok nasledujúce úpravy:
Tímy.
V nasledujúcej tabuľke sú zoradené tímy podľa štartovacej pozície, v ktorej vstúpili do Ligy majstrov UEFA 2023/2024. V zátvorkách sú ligové pozície z predchádzajúcej sezóny (2022/2023).
LM: víťaz Ligy majstrov UEFA
EL: víťaz Európskej ligy UEFA
Termíny.
Termíny pre odohranie jednotlivých kôl a ich žrebovanie sú uvedené nižšie. Pokiaľ nie je uvedené inak, žreb prebiehal vždy v Nyone, vo Švajčiarsku, v sídle UEFA.
Kvalifikácia.
Predkvalifikačné kolo.
Predkvalifikačný turnaj sa odohral v Reykjavíku na Islande a jeho účastníkmi boli štyria majstri z asociácií umiestnených na 52. až 55. mieste rebríčka členských krajín UEFA z roku 2022. Tímy sa rozdelili na nasadené a nenasadené na základe ich klubových koeficientov UEFA z roku 2023. Žreb sa uskutočnil 13. júna 2023.
1. predkolo.
Do 1. predkola sa kvalifikovalo 29 víťazov líg z asociácií umiestnených na 22. až 51. mieste rebríčka členských krajín UEFA z roku 2022 a víťaz predkvalifikačného kola. Tímy sa rozdelili na nasadené a nenasadené na základe ich klubových koeficientov UEFA z roku 2023.
Zápasy 1. predkola boli vyžrebované 20. júna 2023.
Prvé zápasy sa odohrali 11. a 12. júla, druhé zápasy 18. a 19. júla 2023.
Víťazi postúpili do 2. predkola majstrovskej časti. Porazení vstúpili do 2. predkola Európskej konferenčnej ligy.
2. predkolo.
Do 2. predkola majstrovskej časti sa kvalifikovalo 5 majstrov z asociácií umiestnených na 17. až 21. mieste rebríčka členských krajín UEFA z roku 2022 a 15 víťazov z 1. predkola. Tímy sa rozdelili na nasadené a nenasadené na základe ich klubových koeficientov UEFA z roku 2023.
Zápasy 2. predkola boli vyžrebované 21. júna 2023.
Prvé zápasy sa odohrali 25. a 26. júla, druhé zápasy 1. a 2. augusta 2023.
Víťazi postúpili do 3. predkola Ligy majstrov. Porazení z majstrovskej časti vstúpili do 3. predkola majstrovskej časti Európskej ligy a porazení z nemajstrovskej časti postúpili do 3. predkola nemajstrovskej časti Európskej ligy.
3. predkolo.
Do 3. predkola majstrovskej časti sa kvalifikovali 2 majstri z asociácií umiestnených na 15. a 16. mieste rebríčka členských krajín UEFA z roku 2022 a 10 víťazov z 2. predkola. Tímy sa rozdelili na nasadené a nenasadené na základe ich klubových koeficientov UEFA z roku 2023.
Zápasy 3. predkola boli vyžrebované 24. júla 2023.
Prvé zápasy sa odohrali 8., 9. a 15. augusta, druhé zápasy 15. a 19. augusta 2023.
Víťazi postúpili do 4. predkola Ligy majstrov. Porazení z majstrovskej časti vstúpili do 4. predkola Európskej ligy, zatiaľ čo porazení z nemajstrovskej časti postúpili priamo do skupinovej fázy Európskej ligy.
4. predkolo.
Do 4. predkola majstrovskej časti sa kvalifikovali 2 majstri z asociácií umiestnených na 13. a 14. mieste rebríčka členských krajín UEFA z roku 2022 a 6 víťazov z 3. predkola. Tímy sa rozdelili na nasadené a nenasadené na základe ich klubových koeficientov UEFA z roku 2023.
Zápasy 4. predkola boli vyžrebované 7. augusta 2023.
Prvé zápasy sa ohohrali 22. a 23. augusta, druhé zápasy 29. a 30. augusta 2023.
Víťazi postúpili do skupinovej fázy Ligy majstrov. Porazení z majstrovskej aj z nemajstrovskej časti postúpili do skupinovej fázy Európskej ligy.
Skupinová fáza.
Skupinovú fázu Ligy majstrov UEFA 2023/2024 tvorilo 32 tímov: 6 víťazov zo 4. predkola a 26 tímov, ktoré boli zaradené priamo do skupinovej fázy. Žreb sa uskutočnil 31. augusta 2023.
32 tímov bolo žrebom rozdelených do ôsmich skupín po štyroch, pričom v jednej skupine nemohlo byť viac klubov z rovnakej krajiny. Pre účely žrebovania boli tímy rozdelené do 4 výkonnostných košov podľa klubového koeficientu UEFA z roku 2023, do ktorého boli započítané výsledky klubov v európskych pohárových súťažiach od sezóny 2018/2019 do sezóny 2022/2023 vrátane. Víťazi Ligy majstrov UEFA 2022/2023 a Európskej ligy UEFA 2022/2023 (Manchester City a Sevilla) boli automaticky zaradení do prvého koša.
V každej z ôsmich skupín sa tímy stretli každý s každým systémom doma – vonku. Tímy umiestnené na prvých dvoch miestach v skupine postúpili do osemfinále Ligy majstrov a tímy na 3. miestach postúpili do 16-finále Európskej ligy UEFA 2023/2024. Prvé zápasy v skupinách sa odohrali 19. septembra 2023, posledné zápasy 13. decembra 2023.
Vyraďovacia fáza.
Do vyraďovacej fázy Ligy majstrov UEFA 2023/2024 postúpilo 16 tímov: 8 víťazov základných skupín a 8 tímov z 2. miest základných skupín. Tímy sú rozdelené na nasadené a nenasadené - nasadené tímy sú víťazi skupín. Tímy z rovnakej skupiny alebo rovnakej krajiny sa nemôžu stretnúť proti sebe. Od štvrťfinále už tieto pravidlá neplata a môžu tak proti sebe hrať akékoľvek mužstvá.
Osemfinále.
Žreb osemfinále sa uskutočnil 18. decembra 2023 o 12:00 (SEČ). Prvé zápasy sa odohrali 13., 14., 20. a 21. februára a odvety 5., 6., 12. a 13. marca 2024.
Štvrťfinále.
Žreb štvrťfinále sa uskutočnil 15. marca 2024. Prvé zápasy sa odohrali 9. a 10. apríla, odvety 16. a 17. apríla 2024.
Semifinále.
Žreb semifinále sa uskutočnil 15. marca 2024, hneď po žrebovaní štvrťfinále. Prvé zápasy sa odohrali 30. apríla a 1. mája a odvety 7. a 8. mája 2024.
Finále.
Finále sa odohralo 1. júna 2024 na štadióne Wembley Stadium, v Londýne.